tartuNLP/wikipedia-smugri-20251201 huggingface dataset:
Keski-Karjalan seurakunta

 
Keski-Karjalan seurakunta on Kiteen, Tohmajärven ja Rääkkylän kunnissa Pohjois-Karjalan maakunnassa toimiva Suomen evankelis-luterilaisen kirkon seurakunta. Seurakunta kuuluu Kuopion hiippakuntaan ja Joensuun rovastikuntaan. Seurakunta perustettiin vuoden 2025 alusta Kiteen ja Tohmajärven seurakuntien yhdistyttyä. Yhdistymisen taustalla oli lähinnä taloudellisia syitä. Kiteen seurakunnan kirkkoherra Markku Komulainen jatkoi uuden seurakunnan kirkkoherrana. 
Seurakunta jakautuu Kiteen, Kesälahden, Tohmajärven ja Rääkkylän lähikirkkoihin. Uutta seurakuntaa perustettaessa pidettiin tärkeänä, että seurakunnan palvelut lähikirkoissa säilyvät entisellään. Kullakin lähikirkolla on omat nimetyt työntekijänsä. Papinvirkoja seurakunnalla on kirkkoherran lisäksi neljä, eli kaksi kappalaista ja kaksi seurakuntapastoria.
Lähteet.
Casablancan pörssi

Casablancan pörssi (, , , lyhennys CSE) on marokkolainen, oli vuoden 2023 lopussa pörssissä edustetujen yritysten markkina-arvolla mitattuna Afrikan toiseksi suurin arvopaperipörssi. Vuonna 1929 perustettu pörssi toimii Casablancassa. 
CSE on Maailman pörssien yhteistyöjärjestön (WFE), Afrikan arvopaperipörssien järjestön (ASEA) ja Arabimaiden pörssiliiton (Union of Arab Stock Exchanges) jäsen. Casablancan pörssi on yksi ASEA:n ja Afrikan kehityspankin (AfDB) käynnistämän Afrikan arvopaperipörssien kaupankäyntiyhteistyötä edistävän hankkeen (African Exchanges Linkage Project, AELP) kahdeksasta perustajajäsenistä. Verkostoa on tarkoitus laajentaa vuoden 2025 loppuun mennessä käsittämään 15 afrikkalaista arvopaperipörssiä. 
Casablancan pörssin keskeisiin osake-indekseihin kuuluvat MASI (Moroccan All Shares Index, kokonaisindeksi) ja MASI 20 (20 vaihdetuimman osakkeen indeksi). Vuonna 2022 pörssiin oli listattu yhteensä 76 yrityksen osakkeita, yhteiseltä markkina-arvoltaan 691 mrd. Marokon dirhamia (MAD, noin 71,5 mrd. USD). Vuoden 2023 lopussa pörssin yritysten markkina-arvo oli yli 62 miljardia USD. Vuoden 2025 alussa, 7. tammikuuta 2025 Casablancan pörssiyritysten yhteinen markkina-arvo oli 787,675 miljardia dirhamia (noin 78,33 mrd. USD).
Hannes Saarinen

Fredrik Johannes (Hannes) Saarinen (6. maaliskuuta 1872 Ruskeala – 17. helmikuuta 1950 Helsinki) oli suomalainen pankinjohtaja ja virkamies.
Henkilöhistoria.
Saarisen vanhemmat olivat rovasti Juho Saarinen ja Selma Maria Broms ja puoliso vuodesta 1897 Alma Elisabeth Brax (k. 1958). Saarinen tuli ylioppilaaksi 1892 ja valmistui filosofian kandidaatiksi 1896 ja maisteriksi 1897. Hän oli Kansallis-Osake-Pankissa Sortavalan konttorin esimies 1901–1911, Kuopion konttorin esimies 1911–1918 ja Viipurin konttorin esimies 1918–1933. Valtion pankkiylitarkastajana Saarinen toimi 1933–1940. Hän oli myös Henkivakuutusyhtiö Salaman hallintoneuvoston puheenjohtaja vuodesta 1937 ja oli toiminut Sortavalan, Kuopion ja Viipurin kaupunginvaltuustojen jäsenenä.
Arkkitehti Eliel Saarinen oli Hannes Saarisen veli.
Street beefs

Streetbeefs on takapihataistelukerho ja YouTube-kanava, jonka perusti Virginian osavaltion asukas Christopher "Scarface" Wilmore vuonna 2008. Organisaatio järjestää taistelutapahtumia, joissa käytetään erilaisia kamppailulajeja, kuten nyrkkeilyä, potkunyrkkeilyä, brasilialaista jujutsua ja vapaaottelua. Tapahtumat pidetään pääasiassa Harrisonburgissa, Virginiassa, mutta Streetbeefsillä on myös haaroja eri puolilla Yhdysvaltoja, kuten Streetbeefs West Coast Las Vegasissa, Nevadassa, Streetbeefs Scrapyard Gig Harborissa, Washingtonissa ja Streetbeefs Dirty Etelä-Texasissa.
Venny Helén

Venny Helén (s. 2004 Ulvila) on suomalainen kirjailija ja Youtube-persoona, joka tekee videoita nimimerkillä Schleichtalli Rambo. Hän aloitti Rambon tallivideoiden tekemisen vuonna 2015. Hänen ensimmäinen "Rambon talli" -kirja julkaistiin huhtikuussa 2024.
Youtube.
Helén on luonut kanavalleen Schleichtalli Rambo-maailman Schleich-hahmoilla ja -figuureilla. Niiden avulla videoilla kerrotaan hevostallin tapahtumista ja siellä kävijöistä. Helénillä on yli 500 Schleich-hevosta. Ensimmäinen video julkaistiin vuonna 2015. Huhtikuussa 2025 videoilla oli yli 80 miljoonaa näyttökertaa.
SWIG

SWIG (Simplified Wrapper and Interface Generator) on ohjelmistokehitystyökalu, joka yhdistää C- ja C++-kielellä kirjoitetut ohjelmat useisiin korkean tason ohjelmointikieliin. SWIGiä käytetään erityyppisten kohdekielten kanssa, mukaan lukien yleiset komentosarjakielet, kuten Javascript, Perl, PHP, Python, Tcl ja Ruby. Tuettujen kielten luettelo sisältää myös ei-skriptikieliä, kuten C#, D, Go-kieli, Java, mukaan lukien Android, Lua, OCaml, Octave, Scilab ja R. Myös useita tulkittuja ja koottuja Scheme-toteutuksia (Guile, MzScheme/Racket) tuetaan. SWIGiä käytetään yleisimmin korkean tason tulkittujen tai käännettyjen ohjelmointiympäristöjen, käyttöliittymien luomiseen sekä työkaluna C/C++-ohjelmistojen testaukseen ja prototyyppien tekemiseen. SWIGiä käytetään tyypillisesti jäsentämään C/C++-liitäntöjä ja generoimaan "purkkakoodi", joka vaaditaan yllämainituille kohdekielille kutsuakseen C/C++-koodia. SWIG voi myös viedä jäsennyspuunsa XML-muodossa. SWIG on ilmainen ohjelmisto ja SWIGin luoma koodi on yhteensopiva sekä kaupallisten että ei-kaupallisten projektien kanssa.
Pariisi–Roubaix 2024

Pariisi–Roubaix 2024 oli järjestyksessään 121. miesten ja neljäs naisten maantiepyöräilyn Pariisi–Roubaix-kilpailu.
Miesten kilpailu.
Miesten kilpailu käytiin 259,7 kilometrin reitillä Compiègnesta Pariisiin 7. huhtikuuta 2024. Kilpailussa oli kaikkiaan 29 mukulakiviosuutta. Kilpailu kuului UCI World Tour -sarjaan. 
Mathieu van der Poel voitti kilpailun toisena vuonna peräkkäin. Hän teki ratkaisevan irtioton Mons-en-Pévèlen mukulakiviosuudella 59 kilometrin päässä maalista. Hän voitti kilpailun lopulta tasan kolmen minuutin erolla Alpecin–Deceuninck-tallin kaksoisvoiton varmistaneeseen Jasper Philipseniin. Mads Pedersen sijoittui kolmanneksi. Van der Poel teki uuden Pariisi–Roubaix'n keskinopeusennätyksen, 47,85 km/h. Myös aiempi ennätys oli hänen nimissään edellisvuodelta.
Naisten kilpailu.
Naisten kilpailu käytiin 148,5 kilometrin reitillä Denainista Pariisiin 6. huhtikuuta 2024. KIlpailussa ajettiin 17 mukulakiviosuutta. Kilpailu kuului UCI Women's World Tour -sarjaan. 
Lotte Kopecky voitti kilpailun kukistettuaan Roubaix'n velodromilla käydyssä loppukirissä muut kuuden ajajan kärkiryhmän pyöräilijät. Elisa Balsamo sijoittui toiseksi ja Pfeiffer Georgi kolmanneksi.
Delete (näppäin)

Delete-näppäin (lyh. Del) on näppäimistön näppäin, joka poistaa merkin kohdistimen oikealta puolelta. Tämä eroaa askelpalautinnäppäimestä, joka poistaa merkin kohdistimen vasemmalta puolelta. Lisäksi delete-näppäintä käytetään pikanäppäimenä valittujen tiedostojen tai muiden valittavien kohteiden poistamiseen.
Delete-näppäintä käytetään myös usein yhdessä muiden näppäinten kanssa erilaisten toimintojen suorittamiseen, kuten Ctrl + Delete sanan poistamiseen tai Shift + Delete tiedoston pysyvään poistamiseen.
Liège–Bastogne–Liège 2024

Liège–Bastogne–Liège 2024 oli järjestyksessään 110. miesten ja kahdeksas naisten maantiepyöräilyn Liège–Bastogne–Liège-kilpailu. Se käytiin 21. huhtikuuta 2024.
Miesten kilpailu.
Miesten kilpailu käytiin 254,5 kilometrin reitillä Liègestä Bastognen kautta takaisin Liègeen. Kilpailu kuului UCI World Tour -sarjaan. Tadej Pogačar voitti kilpailun tehtyään ratkaisevan irtioton nousussa 30 kilometrin päässä maalista. Toiseksi sijoittunut Romain Bardet hävisi hänelle lopulta minuutin ja 39 sekuntia, Mathieu van der Poel oli kolmas.
Naisten kilpailu.
Naisten kilpailu käytiin 152,9 kilometrin matkalla Bastognesta Liègeen. Kilpailu kuului UCI Women's World Tour -sarjaan. Grace Brown voitti kilpailun onnistuttuaan ohittamaan kuuden ajajan loppukirissä Elisa Longo Borghinin ja Demi Volleringin juuri ennen maaliviivaa.
Ladd McConkey

Andrew Ladd McConkey (s. 11. marraskuuta 2001) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. McConkey edustaa NFL-joukkue Los Angeles Chargersia.
Ennen NFL-uraansa hän pelasi Georgian yliopiston joukkueessa. Los Angeles Chargers varasi hänet toisella kierroksella 34. varausvuorolla . Kesäkuussa 2024 McConkey teki Chargersin kanssa nelivuotisen ja yhteensä kymmenen miljoonan dollarin arvoisen tulokassopimuksen. McConkey on pelannut 16 NFL:n runkosarjan ottelua. Näissä otteluissa hänellä on 82 kiinniottoa. Näillä kiinniotoilla hän on edennyt 1 149 jaardia ja tehnyt seitsemän touchdownia. Tilastot päivitetty kauden 2024 runkosarjan päättymisen jälkeen.
Kamelilosserokala

 
Kamelilosserokala ("Tetrosomus gibbosus") on losserokaloihin kuuluva kalalaji. Lajia tavataan indopasifiselta merialueelta. 
Koko ja ulkonäkö.
Kamelilosserokala kasvaa tavanomaisesti 20–22 senttimetriä pitkäksi ja voi suurimmillaan saavuttaa 30–40 senttimetrin pituuden. Lajin ruumiin poikkileikkaus on kolmiomainen. Ruumista peittävät kuusikulmaiset luusuomut ja selkäharjanteessa on kookas kolmiomainen kyhmy, jonka keskellä on piikki. Kamelikosserokalan vatsan molemmin puolin on harjanteet, joissa on neljästä viiteen piikkiä. Kalan pyrstöevä on pyöreähkö. Lajin pohjaväri on vaaleanharmaa, ruskehtava tai kellertävä. Ruumiissa on epäsäännöllisiä tummia laikkuja ja sinisiä pilkkuja. Evät ovat väriltään vaaleat.
Levinneisyys ja elintavat.
Kamelilosserokalan levinneisyysalue ulottuu Afrikan itärannikolta ja Punailseltamereltä Australian pohjoisosiin ja Japaniin. Se vaeltaa Suezin kanavan kautta toisinaan Völimeren itäosiin. Lajin elinympäristöä ovat ulapoiden mutapohjaiset alueet, mutta sitä tavataan myös matalammista vesistä esimerkiksi hiekka- tai sorapohjaisilta meriheinää kasvavilta alueilta ja koralliriutoilta. Kamelilosserokalan ravintoa ovat äyriäisten, nilviäisten, sienieläinten ja monisukasmatojen lisäksi levät.
Kamelilosserokalaa voidaan pitää meriakvaarioissa, mutta lajin hoito on vaikeaa.
Windows-näppäin

Windows-näppäin (kutsutaan myös Win-näppäimeksi) on näppäimistön näppäin, jossa on Windows-käyttöjärjestelmän logo. Näppäin lisättiin näppäimistöihin 1994, kun Microsoft julkaisi Windows 95 -käyttöjärjestelmän.
Windows-näppäin avaa Käynnistä-valikon, ja sitä käytetään monissa pikanäppäinyhdistelmissä. Yleisiä yhdistelmiä ovat:
Näppäin sijaitsee tyypillisesti Alt-näppäinten vieressä välilyöntinäppäimen molemmin puolin.
Muut vastineet.
Eräissä Lisp/Unix-työasemissa on käytetty Super- ja Hyper-näppäimiä vastaavissa paikoissa. Termi Super-näppäin on edelleen käytössä. Applen näppäimistössä vastaavasti käytetään termiä Command-näppäin (merkitty ). Näppäintä on kutsuttu myös Meta-näppäimeksi ja joissakin näppäimistöissä sitä on merkitty timantilla. Meta-näppäimellä voidaan tarkoittaa myös Alt-näppäintä.
Von Mengden

von Mengden (Mengede), on liivinmaalainen, Westfalenin Mengeden kartanosta lähtöisin oleva aatelissuku, jolla oli suuri rooli Liivinmaan historiassa. Johann von Mengden, Tallinnan komtuuri, tuli Liivinmaan mestariksi vuonna 1450 ja johti siinä asemassa ritarikuntansa kohtaloita taitavasti, mm. vaikeiden neuvottelujen aikana Riian arkkipiispan kanssa kuolemaansa saakka 1469. Häntä on kutsuttu "yhdeksi Liivinmaan parhaista maan herroista". Suvun vaikutusvalta kasvoi jälleen 1600-luvulla, kun Otto von Mengden (s. 1600, k. 1681, eversti ja maaneuvos, vapaaherra 1653) nousi itse asiassa Liivinmaan aateliston johtajaksi sen valta-aseman organisoinnissa ja laajentamisessa. Hänen ponnistelunsa saattoi loppuun hänen poikansa Gustaf von Mengden (s. 1624, k. 1688, hovioikeuden assessori, kenraalimajuri ja maaneuvos). Suvun yhteiskunnallista asemaa näytti jonkin aikaa uhkaavan pahamaineinen kiista, jonka se aloitti arvostettujen Staël von Holstein ja von Ungern-Sternberg -sukujen kanssa ja jotka päätyivät siihen, että Gustaf von Mengden ja hänen poikansa Otto Reinhold von Mengden joutuivat murhan ja muiden väkivaltaisuuksien vuoksi (1679) pakenemaan maasta hetkeksi. Mutta suvun asema nousi jälleen, ja useilla sen jäsenillä oli myöhemmin, Ruotsin ja Venäjän aikana, merkittävä rooli Liivinmaalla.
Strade Bianche 2024

Strade Bianche 2024 oli järjestyksessään 18. miesten ja kymmenes naisten maantiepyöräilyn Strade Bianche -kilpailu. Se käytiin 2. maaliskuuta 2024.
Miesten kilpailu.
Miesten kilpailu käytiin 215 kilometrin reitillä, jossa Siena toimi sekä lähtö- että maalipaikkana. Kilpailussa ajettiin kaikkiaan 15 hiekkatieosuutta. Kilpailu kuului UCI World Tour-sarjaan. Tadej Pogačar voitti kilpailun 80 kilometrin sooloajon jälkeen. Hän kukisti toiseksi sijoittuneen Toms Skujiņšin kahdella minuutilla 44 sekunnilla, Maxim Van Gils oli kolmas.
Naisten kilpailu.
Naistenkin kilpailussa Siena oli sekä lähtö- että maalipaikka. Kilpailumatkan pituus oli 137 kilometriä. Reitillä oli kaikkiaan 12 hiekkatieosuutta. Kilpailu kuului UCI Women's World Tour-sarjaan. Lotte Kopecky voitti kilpailun karattuaan irtiottokumppaniltaan Elisa Longo Borghinilta kilpailun loppunousussa 500 metriä ennen maalia. Kaksikko oli irtautunut muilta kärkiajajilta 12 kilometriä ennen maalia. Demi Vollering sijoittui kolmanneksi..
Berg (liivinmaalainen aatelissuku)

Berg on liivinmaalainen aatelissuku.
Kenraalikuvernööri Fredrik Wilhelm Rembert von Berg, joka oli keskiaikaisen liivinmaalaisen aatelissuvun jäsen, korotettiin 7.9.1856 kreivilliseen arvoon. Hänet introdusoitiin, yhdessä hänen adoptoitujen veljenpoikiensa kanssa, Suomen Ritarihuoneeseen 8.10.1857 kreivillisenä sukuna numero 11.
Baena

Baena on muun muassa seuraavien henkilöiden sukunimi:
Riikka Heino

Riikka Heino (s. 1964) on tv-alan ammattilainen, joka on työskennellyt MTV3:ssa vuosina 1997–2004 ja vuodesta 2004 Ylellä.
Heino on toiminut tuottajana, ohjaajana ja käsikirjoittajana ohjelmassa "Suomalainen tangon taika" sekä tuottajana Pepe Willbergin, Mikko Alatalon ja Pave Maijasen elämästä kertovista tuotannoissa . Hän on ohjannut ohjelmia "Aira Samulinin Elämäntanssi" ja "Tekijänä Elastinen", ja tuottanut Jorma Uotisen Porista Pariisiin. Lisäksi hän on ollut Yle-tuottajana indie-tuotannoissa, kuten Itse valtiaat pilotti, Sohvaperunat, SuomiLOVE ja Kerran viikossa. 
Heinon konserttituotantoja ovat olleet "Danny-viihdemaratonin loppusuora" ja "Anna laulu lahjaksi".
Riikka Heino on naimissa muusikko Jari Heinon kanssa.
Honor 9X Pro

Honor (eli Huawein tytäryhtiö), Julkaisi vuonna 2019 älypuhelimen X8, Joka oli osa Honorin x- sarjaa. Myöhempi versio X8a, Julkaistiin vuonna 2023. Laitteen pituus oli 163,4 mm, leveys 74,7mm, syvyys 7,45mm ja paino noin 177g sisältäen akun. Koko oli 6,7 tuumaa ja näytössä oli 16,7 miljoonaa väriä. Suoritin oli Octa Core Qualcomm snapdragon 680, ja grafiikkasuoritin Ardeno 610.
Stockmann (suku)

Stockmann on suomensaksalainen suku, joka on tullut maahan Saksasta 1800-luvun puolivälissä. Georg Franz Stockmann (1825–1906) syntyi Saksassa Lyypekin lähellä ja tuli Suomeen alkuaan Nuutajärven lasitehtaan palvelukseen 1852. Hänen Helsinkiin perustamastaan liikkeestä on lähtöisin Stockmannin tavarataloketju.
Lähteet.
Jalen McMillan

Jalen McMillan (s. 7. joulukuuta 2001 Fresno, Kalifornia, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. McMillan edustaa NFL-joukkue Tampa Bay Buccaneersia.
Ennen NFL-uraansa hän pelasi Washingtonin yliopiston joukkueessa. Buccaneers varasi hänet kolmannella kierroksella 92. varausvuorolla . Toukokuussa 2024 McMillan teki Buccaneersin kanssa nelivuotisen ja yhteensä 5,6 miljoonan dollarin arvoisen tulokassopimuksen. McMillan on pelannut 13 NFL:n runkosarjan ottelua. Näissä otteluissa hänellä on 37 kiinniottoa. Näillä kiinniotoilla hän on edennyt 461 jaardia ja tehnyt kahdeksan touchdownia. Tilastot päivitetty kauden 2024 runkosarjan päättymisen jälkeen.
Lempiönjärvi

Lempiönjärvi on melko pieni järvi Söörmarkun kylässä nykyään Poriin kuuluvassa Noormarkussa. Järvi kuuluu Kellahdenjoen vesistöön. Järvi sijaitsee valtatie 23:n läheisyydessä ja saa vetensä Kartanonjärvestä eli Kyläjärvestä, läheisestä maastosta sekä järven rantaviivan vieressä olevalta vesijättömaalta. Lempiönjärvi laskee vetensä ojaa pitkin valtatie 23:n ali ja Palstakallion asuinalueen läpi. Laskuoja yhtyy Söörmarkun- eli Kellahdenjokeen Tyykilässä. Järven korkeus on 27 mpy, rantaviivan pituus 0,8 km ja pinta-ala noin kaksi hehtaaria .
Järviseudun Pallokerho

Järviseudun Pallokerho (JPK) on Alajärveläinen jääkiekkojoukkue, joka pelaa Jääkiekon II-divisioonaa. Järviseudun Pallokerho on perustettu Alajärven Ankkureiden ja Vimpelin Vedon jääkiekkomiesten toimesta vuonna 1996.
Myllyjoki

Myllyjoki voi tarkoittaa ainakin seuraavia:
Stam

Stam on muun muassa seuraavien henkilöiden sukunimi:
Yhdysvaltain perustuslain 22. lisäys

Yhdysvaltain perustuslain 22. lisäys ( tai "Amendment XXII") on Yhdysvaltain perustuslain lisäys, jonka mukaan henkilö voidaan valita presidentiksi kaksi kertaa, tai yhden kerran, jos on palvellut yli kaksi vuotta alun perin jonkun toisen presidentiksi valitun toimikaudesta. Se hyväksyttiin kongressissa 21. maaliskuuta 1947 ja ratifioitiin 27. helmikuuta 1951.
Teksti.
Suomennettuna:
Mahdollinen aukko.
22. lisäys ei välttämättä estä kahta kautta pidempää presidenttiyttä, koska kaksi kautta presidenttinä toiminut voi joidenkin tulkintojen mukaan olla ehdolla varapresidentiksi. Vuonna 1804 ratifioidussa perustuslain 12. lisäyksessä tosin sanotaan, että presidentiksi kelpaamaton henkilö on myös varapresidentiksi kelpaamaton. 22. lisäys ei kuitenkaan ota kantaa siihen onko kaksi kautta presidenttinä ollut henkilö presidentiksi kelpaamaton, vaan siinä mainitaan ainoastaan, ettei tämä voi pyrkiä kolmannelle kaudelle. Tämän takia kaksi kautta presidenttinä toiminut voisi mahdollisesti ensin toimia varapresidenttinä ja ottaa uudelleen presidentin aseman, kun aiempi presidentti poistuu virasta. Tällaista tilannetta ei ole koskaan tapahtunut.
Keskustelu kumoamisesta.
Edustajainhuoneen republikaanijäsen Guy Vander Jagt esitti vuonna 1986, että 22. lisäys pitäisi kumota, jotta Ronald Reagan voisi pyrkiä kolmannelle kaudelle presidenttinä. Reagan ei itse ollut kiinnostunut pyrkimään kolmannelle kaudelle, mutta kannatti sitä, että 22. lisäys kumottaisiin joskus hänen presidenttiytensä jälkeen. Demokraattiedustaja Tony Coelho vitsaili Vander Jagtin ehdotuksesta, että republikaanit aikoivat palauttaa sen avulla Richard Nixonin presidentiksi. Vander Jagtin ehdotus haudattiin Iran-Contra-skandaalin paljastuttua.
Reaganin kanssa samanlaisia mielipiteitä 22. lisäyksestä esitti myöhemmin presidentti Bill Clinton 1990-luvulla. Clintonin mukaan lisäyksen pitäisi rajoittaa vain peräkkäisten kausien määrää.
Republikaaniedustaja Andy Ogles esitteli vuonna 2025 ehdotuksen perustuslain muuttamiseksi. Sen perusteella istuva presidentti Donald Trump voisi pyrkiä kolmannelle kaudelle, mutta sama oikeus ei koskisi aiempia kaksi kautta presidenttinä toimineita. Oglesin ehdotus ei todennäköisesti toteudu. Se vaatisi kahden kolmasosan enemmistön senaatissa ja edustajainhuoneessa, minkä lisäksi 38 osavaltion olisi ratifioitava se. Aiemmin maaliskuussa 2024 "The American Conservative" -lehti kannatti ehdotusta, jonka mukaan Trumpin pitäisi saada pyrkiä kolmannelle kaudelle.
Von Nolcken

von Nolcken on ruotsalainen ja venäläis-suomalainen vapaaherrallinen suku. Se tuli Westfalenista Ruotsiin Kaarle IX:n aikana, mutta suku asui sitten vuosisadan Saarenmaalla (minä aikana Saarenmaa tuli Ruotsin omistukseen vuonna 1645), mutta muutti takaisin Ruotsiin diplomaattina toimineen Erik Mattias von Nolckenin (1694–1755) myötä. Hänet naturalisoitiin vuonna 1726 ruotsalaiseksi aatelismieheksi ja vuonna 1747 hänestä tuli vapaaherra. Suku sammui Ruotsissa vuonna 1877 miehen puolelta, mutta vuodesta 1787 lähtien sen sukuhaara on asunut Liivinmaalla, ja tämä naturalisoitiin vuonna 1812 venäläis-suomalaiseksi vapaaherralliseksi suvuksi.
Eeli Äijälä

Eeli Sakari Äijälä (s. 31. toukokuuta 2005 Pori) on suomalainen jääkiekkoilija, joka edustaa SM-liigajoukkue Porin Ässiä. Hän on pelipaikaltaan keskushyökkääjä. Äijälä on 204 cm pitkä ja 99 kg painava. Hän debytoi SM-liigassa 8. tammikuuta 2025, jolloin Äijälästä tuli liigan kaikkien aikojen pisin pelaaja.
Ura.
Seuraura.
Äijälä on Porin Ässien kasvatti. Hän toimi kaudella 2020–2021 seuran U16-joukkueen varakapteenina. Kauden 2023–2024 päätteeksi Äijälä voitti U20 Suomen-mestaruuden. 
Kaudella 2024–2025 Äijälä nousi Ässien U20-joukkueen varakapteeniksi. Hän oli joukkueen kolmanneksi paras pistemies tehoilla 13+17=30. Äijälä jakoi myös Ässien sisäisen tehotilaston voiton Lauri Eskolan kanssa lukemalla +5. Hän pelasi ensimmäisen ja kauden ainoaksi jääneen SM-liigaottelunsa 8. tammikuuta 2025 vieraissa Hämeenlinnan Pallokerhoa vastaan, jolloin 204-senttisestä Äijälästä tuli SM-liigan kaikkien aikojen pisin pelaaja. Hän ohitti saavutuksellaan 203-senttiset Marko Anttilan ja Riku Tohilan. Äijälä merkittiin Ässien nelossentteriksi laidoilleen Leevi Viitala ja Valtteri Lipiäinen. Hän sai ottelussa jääaikaa 5.59 minuuttia.
Huhtikuussa 2025 Äijälä teki Ässien kanssa kaksivuotisen SM-liigasopimuksen.
Maajoukkueura.
Äijälä on pelannut yhdeksän nuorten maaottelua.
Muuta.
Äijälä valmistui ylioppilaaksi Porin lukiosta keväällä 2024.
Von Friesendorff

von Friesendorff on vapaaherrallinen aatelissuku, joka on alkuaan kotoisin Westfalenista, josta se muutti Bremeniin. Vuonna 1665 suku sai saksalaisen valtakunnanvapaaherran ja vuonna 1705 ruotsalaisen vapaaherran arvon. Yksi sukuhaara otettiin Suomen Ritarihuoneeseen vuonna 1877. Toinen suvun haara oli merkitty Suomen Ritarihuoneeseen jo vuonna 1818, mutta sammui vuonna 1829.
Aarno Erholtz

Aarno Erholtz (s. 7. elokuuta 2005 Mikkeli) on suomalainen jääkiekkoilija, joka edustaa SM-liigajoukkue Oulun Kärppiä. Hän on pelipaikaltaan vasen laitahyökkääjä.
Ura.
Erholtz syntyi Mikkelissä, kun hänen isänsä Markku pelasi Jukureissa. Aarno Erholtz aloitti jääkiekkoilun Kiekko-Laserissa, josta hän siirtyi juniorina sittemmin Oulun Kärppiin. Erholtz voitti kauden 2022–2023 päätteeksi U18 Suomen-mestaruuden.
Kaudella 2024–2025 Erholtz nousi Kärppien U20-joukkueen varakapteeniksi. Hän oli tehoilla 12+23=35 joukkueen paras syöttäjä ja toiseksi paras pistemies Benjamin Pietilän jälkeen. Erholtz debytoi kauden aikana myös SM-liigassa, jossa hän sai tililleen viisi runkosarjaottelua tehden yhden syöttöpisteen. Erholtz sai tililleen ensimmäisen SM-liigaottelunsa 8. tammikuuta 2025 vieraissa Tampereen Ilvestä vastaan. Hänet merkittiin Kärppien 13. hyökkääjäksi. Erholtz jäi ottelussa kuitenkin ilman peliaikaa. Ensimmäiset jääaikansa SM-liigassa hän sai toisessa ottelussaan 24. tammikuuta 2025 vieraissa SaiPaa vastaan. Erholtz merkittiin Kärppien kolmosketjun oikeaan laitaan Maxim Korpimäen ja Julius Hermosen viereen. Hän sai ottelussa jääaikaa 9.09 minuuttia ja Erholtz sai myös kakkossyöttöpisteen Hermosen tekemään maaliin.
Huhtikuussa 2025 Kärpät tiedotti Erholtzin jatkavan seurassa kaksivuotisella SM-liigasopimuksella.
Muuta.
Erholtzin isoveli Eemil pelaa hyökkääjänä Aarnon joukkuetoverina Kärpissä. Veljesten isä Markku Erholtz pelasi omalla urallaan puolustajana 39 SM-liigaottelua Hämeenlinnan Pallokerhossa kaudella 2006–2007. Hän loi pääsarjauraa myös Norjassa, mutta pelasi suurimman osan urastaan kuitenkin Mestiksessä. Markku on toiminut myöhemmin valmentajana Kärppien organisaatiossa sekä juniorimaajoukkueissa.
Rosenkampff

Rosenkampff on Suomen aateliin naturalisoitu aatelissuku. Se on lähtöisin Hannoverista ja tuli 1500-luvun lopulla Tallinnaan. Suvun aiempi nimi on Riesenkampff. Suku sammui Suomessa mieslinjalla 30.4.1927 ja kokonaan 30.1.1984. 
Gustav Adolf Rosenkampff naturalisoitiin Suomessa aatelisena 25.12.1811 mutta hänet korotettiin ennen introduktiota yhdessä veljenpoikansa, Suomen koskenperkaus- ja kanavatöiden tarkastaja Karl Rosenkampffin kanssa vapaaherralliseen arvoon 25.7.1817 ja heidät introdusoitiin Suomen Ritarihuoneeseen 17.9.1818 vapaaherrallisena sukuna numero 27.
Maxim Van Gils

Maxim Van Gils (s. 25. marraskuuta 1999 Brasschaat, Antwerpenin provinssi, Flanderi) on belgialainen maantiepyöräilijä. Hän on menestynyt etenkin yksipäiväisissä kilpailuissa. Hän aloitti ammattilaisuransa Lotto Soudal / Lotto Dstny -joukkueessa vuosina 2021–2024 ja on edustanut Red Bull–Bora–Hansgrohea vuodesta 2025 lähtien.
Van Gils voitti vuoden 2022 Saudi Tourin kokonaiskilpailun 36 sekunnin erolla Santiago Buitragoon. Keväällä 2024 hän saavutti useita huippusijoituksia merkittävissä yhden päivän kilpailuissa. Hän oli muun muassa kolmas Strade Bianchessa ja La Flèche Wallonnessa sekä neljäs Liège–Bastogne–Liègessä. Vappuna 2024 hän voitti UCI World Touriin kuuluneen Eschborn–Frankfurt-kilpailun massakirissä ennen Alex Aranburua ja Riley Sheehania.
Saavutuksia.
Lähteet: Pro Cycling Stats, CycleBase
La Classique des Alpes Juniors, voitto
Le Tour de Savoie Mont Blanc, nuorten kilpailun voitto
Saudi Tour, kokonaiskilpailun, nuorten kilpailun ja 4. etapin voitto
Volta Limburg Classic, toinen
Ranskan ympäriajo, 13. etapilla toinen
Vuelta a Andalucia, 3. etapin (aika-ajo) voitto
Faun Drôme Classic, kolmas
Strade Bianche, kolmas
Milano – San Remo, seitsemäs
GP Miguel Indurain, toinen
La Flèche Wallonne, kolmas
Liège–Bastogne–Liège, neljäs
Eschborn–Frankfurt, voitto
Grosser Preis des Kantons Aargau, voitto
Grand Prix Cycliste de Montréal, neljäs
Vuelta a Andalucia, pistekilpailun ja 1. etapin voitto
Tour of Norway, 3. etapin voitto
Clásica de San Sebastián, kolmas
Neea River

Neea River (oik. Neea Pauliina Jokinen) on suomalainen artisti, tuottaja ja laulaja-lauluntekijä.
Alkujaan Nurmijärveltä kotoisin olevan Riverin artistiura alkoi lapsuuden unelmasta ja sai käänteen Los Angelesissa, kun tuottaja löysi hänet Instagramin kautta. Tämä johti muuttoon ja verkostoitumiseen musiikkialan ammattilaisten kanssa, ja hänen kolmas biisinsä päätyi amerikkalaiseen elokuvaan. Palattuaan Suomeen hän teki kustannussopimuksen ja sävelsi hittejä, kuten ”Elämän ABC”. Sittemmin River on keskittynyt omaan uraansa, julkaissut 15 englanninkielistä kappaletta ja menestynyt riippumattomana artistina.
River julkaisi debyyttisinglensä ”All The Way” vuonna 2023 ja on sen jälkeen julkaissut 14 singleä, saavuttaen kansainvälistä menestystä soittolistoilla. Hän sai Vuoden Pop -ehdokkuuden Indie Awards 2025 -gaalassa. Riverin esikoisalbumi julkaistiin 6. kesäkuuta 2025.
Uuden Musiikin Kilpailu 2025.
River kilpaili vuoden 2025 Uuden Musiikin Kilpailussa kappaleellaan ”Nightmares”. Englanninkielistä popmusiikkia tekevä River, joka on inspiroitunut Britney Spearsista, Rihannasta ja The Weekndistä, on aiemmin yrittänyt päästä UMK:hon. Hän on ollut mukana luomassa Puolan Euroviisuedustaja Blankan kappaletta ”Rodeo”. Itsevarmana River uskoi vahvasti ”Nightmares”-kappaleeseensa ja totesi Ylen haastattelussa: ”Tällä biisillä voitetaan Euroviisut.” Kappale sijoittui UMK 2025 -finaalissa viidenneksi.
Diskografia.
Singlet
Studioalbumit
Burned CD on suomalaisen artistin, tuottaja, laulaja ja lauluntekijä NEEA RIVERIN esikoisalbumi. Albumi julkaistiin 6. Kesäkuuta 2025.
Länsi-Afrikan CFA-frangi

Länsi-Afrikan CFA-frangi (, lyhenne FCFA, valuuttakoodi XOF) on Länsi-Afrikan valtioiden keskuspankin (BCEAO) liikkeelle laskema valuutta, jota käytetään Länsi-Afrikan rahaliittoon (UMOA) kuuluvien läntisen Afrikan valtioiden virallisena valuuttana. Rahaliiton kahdeksan jäsenmaata ovat: Benin, Burkina Faso, Guinea-Bissau, Mali, Niger, Norsunluurannikko, Senegal ja Togo. 
Länsi-Afrikan CFA-frangi on CFA-frangin läntisempi toteutus ja on arvoltaan yhtenevä kuudessa muussa afrikkalaisessa valtiossa käytetyn Keski-Afrikan CFA-frangin kanssa. Länsi-Afrikan CFA-frangin arvo sidottiin 1. tammikuuta 1999 euroon vaihtosuhteella 655,957 FCFA vastaa yhtä euroa. Ennen eurokytkentää FCFA:n arvo oli sidottu Ranskan frangiin. CFA-frangia on pidetty Ranskan uuskolonialismin symbolina. CFA-frangia käyttävät maat on velvoitettu tallettamaan 50 prosenttia valuutastaan Ranskan valtiovarainministeriön hallitsemille ranskalaisten pankkien tileille. Toisaalta Ranskan valtionvarainministeriö takaa valuutan vaihdettavuuden euroon, mikä on luonut vakautta valuutalle ja pitänyt sen edullisena.
FCFA:n korvaamista Länsi-Afrikan talousyhteisön (ECOWAS) yhteisellä eco-valuutalla on valmisteltu vuosikausien ajan, mutta käyttöönottoa on lykätty useasti. Muun muassa koronapandemian vuoksi myöhästetyn aikataulun tavoitteeksi on asetettu käyttöönotto vuonna 2027.
Goldielocks

Goldielocks (oik. Ella Mäntynen, s. 2001) on suomalainen laulaja-lauluntekijä.
Vuoden 2020 alussa Goldielocks allekirjoitti ensimmäisen kustannussopimuksensa M-Eazy Musicin kanssa, vuonna 2021 management-sopimuksen Comusic Managementin kanssa ja vuonna 2022 levytyssopimuksen Sony Music Finlandin kanssa. Hän julkaisi debyytti-ep:nsä "East to South" marraskuussa 2023. Goldielocksin musiikki yhdistää klassisia bändielementtejä ja nykyajan indievaikutteista poppia. Hänen ensimmäiset singlensä "Electrifying" ja "Angeline" nousivat kansainvälisille Spotify-soittolistoille ja saivat paljon radiosoittoa Suomessa ja Baltian maissa. 
Nykyisin Berliinissä asuva Goldielocks on myös kirjoittanut musiikkia Gaselleille, Abreulle ja Sara Siipolalle. Hän on tehnyt yhteistyötä myös Ettan, Joe L:n ja Isac Elliotin kanssa. Goldielocksin vastaavana musiikkituottajana toimii artistin veli Lauri Mäntynen. Sisarukset tekevät musiikkia yhdessä Berliinissä.
Goldielocks on esiintynyt laajalti ympäri Eurooppaa ja on ollut mukana useilla festareilla Suomessa kesällä 2024. Hän on kertonut inspiroituneensa muun muassa Lady Gagasta, The Weekndistä ja Bob Dylanista sekä kotimaisista artisteista, kuten J. Karjalaisesta.
Goldielocks julkaisi debyyttialbuminsa Two of a Kind 24. lokakuuta 2025. 
Uuden Musiikin Kilpailu 2025.
Goldielocks osallistui vuoden 2025 Uuden Musiikin Kilpailuun kappaleellaan "Made Of". Hän sijoittui toiseksi 303 pisteellä. 23-vuotiaana hän oli kilpailun osallistujista nuorin.
Peregrine Mission One

Peregrine Mission One (myös Peregrine Lunar Lander 1 eli Peregrine 1 sekä CLPS TO2-AB eli TO2-AB) oli epäonnistunut Astrobotic Technologyn rakentama Nasan tilaama kuulaskeutuja osana Nasan "Commercial Lunar Payload Services" ("CLPS") -ohjelmaa, joka on osa Nasan Artemis -avaruusohjelmaa. Laskeutuja laukaistiin Floridasta Cape Canaveral Space Force Stationista 8. tammikuuta 2024 7.18 UTC, mutta polttoainevuodon seurauksena laskeutuminen Kuuhun ei onnistunut. Laskeutujan rataa korjattiin, että se pystyisi palaamaan takaisin Maahan. Peregrine Mission One iskeytyi eteläiseen Tyyneen valtamereen 18. tammikuuta 21.04 UTC. Laskeutujan oli tarkoitus laskeutua Kuuhun 23. helmikuuta ja operoida kymmenen päivää. Suunniteltu laskeutumispaikka oli Sinus Viscositatissa.
Vittus Qujaukitsoq

Vittus Qujaukitsoq (s. 5. lokakuuta 1971 Qaanaaq) on grönlantilainen poliitikko.
Qujaukitsoq opiskeli Grönlannin kauppaopistossa eli Niuernermik Ilinniarfikissa. Hän on toiminut Grönlannin teollisuus-, työ-, kauppa-, energia- ja ulkoministerinä. Hän on johtanut Nunatta Qitornai -puoluetta.
Valtteri Santala

Herman Valdemar (Valtteri) Santala (10. elokuuta 1886 Helsinki – 26. huhtikuuta 1946 Helsinki) oli suomalainen opettaja, yritysjohtaja ja Yleisradion perustaman kouluradion ensimmäinen päällikkö. 
Henkilöhistoria.
Santalan vanhemmat olivat kauppias Herman Santala ja Vilhelmina Nyberg ja puoliso vuodesta 1912 Inkeri Emilia Päiviö (Lohman). Santala valmistui kansakoulunopettajaksi 1910. Hän oli opettaja Helsingissä 1910–1920, Edistysseurojen kustannus -yhtiön aikakauslehtiosaston hoitaja 1918–1921, Valistuksen opetusvälineosaston johtaja 1922–1935 ja Yleisradion kouluradio-osaston päällikkö 1934–1946. Hänellä oli myös useita luottamustehtäviä ja hän julkaisi lastenkirjoja ja toimitti kotikasvatus- ja lastenlehtiä sekä "Suomen kansakoulukalenteri" -julkaisua 1930–1935 ja "Koulu ja menneisyys" -julkaisusarjan osat I-V 1936–1941.
Keon Coleman

Keon Coleman (s. 17. toukokuuta 2003) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. Coleman edustaa NFL-joukkue Buffalo Billsiä.
Ennen NFL-uraansa hän pelasi Michiganin osavaltionyliopiston ja Floridan osavaltionyliopiston joukkueissa. Bills varasi hänet toisella kierroksella 33. varausvuorolla . Toukokuussa 2024 Coleman teki Billsin kanssa nelivuotisen ja yhteensä kymmenen miljoonan dollarin arvoisen tulokassopimuksen. Coleman on pelannut 13 NFL:n runkosarjan ottelua. Näissä otteluissa hänellä on 29 kiinniottoa. Näillä kiinniotoilla hän on edennyt 556 jaardia ja tehnyt neljä touchdownia. Tilastot päivitetty kauden 2024 runkosarjan päättymisen jälkeen.
Gertrud Suuri

Gertrud Suuri (1256–1302), oli saksalainen nunna, abbedissa, kirjailija ja pyhimys.
Gertrud kuului Eislebenin lähellä sijaitsevaan Helpeden (Helfta) luostariin ja kasvatettiin siellä suurella huolenpidolla. Hänelle opetettiin muun muassa latinaa. Vuonna 1281 hän sai ensimmäisen ilmestyksensä ja eli sitten mystisessä yhteydessä Kristuksen kanssa, ja sai kiitosta esimerkkinä hänen seuraamisestaan. Vuodesta 1290 lähtien hän alkoi tallentaa ilmestyksiään saksan kielellä. Nykyään niitä on säilynyt vain latinankielisenä käännöksenä (1536), joka tunnettiin aiemmin nimellä "Insinuationes divinae pietatis" tai kansannimellä "Das Gertrudenbuch".
Gertrud on erityisen tunnettu hartaudesta Jeesuksen pyhää sydäntä kohtaan.
Kartanonjärvi

Kartanonjärvi eli Kyläjärvi on pieni järvi Söörmarkun kylässä nykyään Poriin kuuluvassa Noormarkussa. Järvi kuuluu Kellahdenjoen vesistöön. Järvi sijaitsee valtatie 23:n läheisyydessä ja saa vetensä ojaa pitkin läheiseltä Isonevalta sekä ympäröivältä vesijättömaalta. Kartanonjärvi laskee vetensä ojaa pitkin Lempiönjärveen ja sieltä Söörmarkunojaa pitkin valtatie 23:n ali ja Palstakallion asuinalueen läpi. Laskuoja yhtyy Söörmarkun- eli Kellahdenjokeen Tyykilässä. Järven korkeus on 27 mpy, rantaviivan pituus 0,5 km ja pinta-ala noin yksi hehtaari .
Toms Skujiņš

Toms Skujiņš (s. 15. heinäkuuta 1991 Sigulda) on latvialainen maantiepyöräilijä. Hän aloitti ammattilaisuransa La Pomme Marseille -joukkueessa vuosina 2011–2012, edusti Rietumu–Delfin -tallia vuonna 2013, ajoi Hincapie-joukkueessa vuosina 2014–2015 sekä Team Cannondale-Drapacissa vuosina 2016–2017. Hän on edustanut Trek-Segafredo / Lidl-Trek -tallia vuodesta 2018 lähtien. 
Saavutuksia.
Lähteet: Pro Cycling Stats, CycleBase
Tour de Blida, 2. etapin voitto
Course de la Paix U23, kokonaiskilpailun ja 3. etapin voitto
Alle 23-v. maantieajon Latvian-mestaruus
EM-kilpailut, alle 23-v. maantieajossa pronssia
MM-kilpailut, alle 23-v. maantieajossa viides
Tour de Beauce, kokonais- ja pistekilpailun, nuorten kilpailun sekä 2. ja 5. etapin voitto
Kalifornian ympäriajo, 3. etapin voitto
Winston Salem Cycling Classic, voitto
Kalifornian ympäriajo, 5. etapin voitto
Maastopyöräilyn EM-kilpailut, maratonmatkalla kahdeksas
Settimana Internazionale Coppi e Bartali, kokonaiskilpailussa toinen, 2. etapin voitto
Trofeo Lloseta - Andratx, voitto
Kalifornian ympäriajo, mäkikirikilpailun ja 3. etapin voitto
Aika-ajon Latvian-mestaruus
Tre Valli Varesine, voitto
Maantieajon Latvian-mestaruus
Tre Valli Varesine, kolmas
Ranskan ympäriajo, 8. etapilla toinen
Maantieajon ja aika-ajon Latvian-mestaruus
Tour de Romandie, mäkikirikilpailun voitto
Aika-ajon Latvian-mestaruus
Italian ympäriajo, 12. etapilla toinen, 4. etapilla kolmas
Aika-ajon Latvian-mestaruus
Clásica de San Sebastián, kuudes
MM-kilpailut, maantieajossa kahdeksas
Strade Bianche, toinen
Olympialaiset, maantieajossa viides
Grand Prix Cycliste de Montréal, kuudes
MM-kilpailut, maantieajossa neljäs
Maantieajon ja aika-ajon Latvian-mestaruus
MM-kilpailut, maantieajossa viides
EM-kilpailut, maantieajossa viides
Otto Mykrä

 
Otto Mykrä (s. 20. huhtikuuta 2003 Jyväskylä) on suomalainen jääkiekkoilija, joka edustaa SM-liigajoukkue KalPaa. Hän on pelipaikaltaan vasen laitahyökkääjä, mutta on pelannut myös keskellä.
Ura.
Seuraura.
Mykrä aloitti jääkiekkoilun nelivuotiaana Kiekko-Oulussa. Hän siirtyi jo varhain juniorina varsinaiseen kasvattajaseuraansa Oulun Kärppiin. Mykrä voitti kauden 2017–2018 päätteeksi C-nuorten SM-hopeaa. Kaudella 2018–2019 hän nousi seuran C-nuorten kapteeniksi ja johdatti joukkueen kauden päätteeksi Suomen-mestaruuteen. Mykrä valittiin myös C-nuorten SM-sarjan toiseen tähdistökentälliseen. Kaudella 2019–2020 hän toimi Kärppien B-nuorten varakapteenina. Kaudella 2020–2021 Mykrä voitti U20 SM-hopeaa.
Kaudeksi 2022–2023 Mykrä siirtyi KalPan U20-joukkueeseen. Kaudella 2023–2024 hän nousi joukkueen varakapteeniksi. Mykrä jakoi 15 osumallaan KalPan sisäisen maalipörssin voiton Daniel Hirvosen ja Roope Tossavaisen kanssa. Helmikuussa 2024 seuran lainasi hänet yhden ottelun ajaksi Mestis-joukkue Kajaanin Hokkiin. Kesällä 2024 Mykrä nostettiin KalPan SM-liigarinkiin. Hän aloitti kauden 2024–2025 seuran U20-joukkueessa, jonka kapteeniksi Mykrä nimettiin. Joulukuussa 2024 KalPa lainasi hänet yhteistyöseuraansa, Mestis-joukkue Iisalmen Peli-Karhuihin, jossa Mykrä pelasi yhden ottelun. Hän teki KalPassa SM-liigadebyyttinsä 8. tammikuuta 2025 Mikkelin Jukureita vastaan. Mykrä merkittiin joukkueen nelosketjun vasempaan laitaan Jaakko Lantan ja Andreas Okanyn viereen. Hän sai ottelussa jääaikaa kymmenen minuuttia. Mykrä teki myös liigauransa avausmaalin, joka jäi KalPan 3–2-voittoon päättyneen ottelun voittomaaliksi. Esa Välioja valitsi hänet ottelun Alumnien tähtien ykköstähdeksi. Mykrä pelasi SM-liigassa kauden aikana kolme runkosarjaottelua.
Toukokuussa 2025 Mykrä teki KalPan kanssa vuoden mittaisen SM-liigasopimuksen.
Maajoukkueura.
Mykrä pelasi World U-17 Hockey Challengessa vuonna 2019. Yhteensä hän on pelannut 27 poikien maaottelua.
Bergnäset

Bergnäset on taajama Luulajan kunnassa Norrbottenin läänissä samannimisessä historiallisessa maakunnassa Ruotsissa. Taajamassa oli 3 711 asukasta vuoden 2023 lopussa.
Södra Sunderbyn

Södra Sunderbyn on taajama Luulajan kunnassa Norrbottenin läänissä samannimisessä historiallisessa maakunnassa Ruotsissa. Taajamassa oli 3 009 asukasta vuoden 2023 lopussa.
Rutvik

Rutvik on taajama Luulajan kunnassa Norrbottenin läänissä samannimisessä historiallisessa maakunnassa Ruotsissa. Taajamassa oli 928 asukasta vuoden 2023 lopussa.
Antnäs

Antnäs on taajama Luulajan kunnassa Norrbottenin läänissä samannimisessä historiallisessa maakunnassa Ruotsissa. Taajamassa oli 1 693 asukasta vuoden 2023 lopussa.
Robert Gallo

Robert Charles Gallo (s. 23. maaliskuuta 1937 Waterbury, Connecticut) on yhdysvaltalainen virologi.
Gallo kiinnostui lääketieteestä ensimmäisen kerran lapsena menetettyään pikkusiskonsa leukemialle. Hän opiskeli Providence Collegessa ja sai sieltä kandidaatin arvon vuonna 1959. Hän sai lääketieteen tohtorin oppiarvon Jefferson Medical Collegesta vuonna 1963. Gallo johti vuodesta 1972 lähtien National Cancer Instituten kasvainten solubiologian laboratoriota. Hän löysi vuonna 1979 ensimmäisen tunnistetun ihmisten retroviruksen, leukemiaa aiheuttavan HTLV-1:n. Gallo myös tunnisti kollegoineen interleukiini 2:n vuonna 1976 ja ihmisen herpesviruksen 6 vuonna 1986.
Gallo löysi vuonna 1984 Luc Montagnierista riippumattomasti HI-viruksen. Hän oli myös mukana kehittämässä HIV-testiä. Vuonna 1996 hän havaitsi kemokiinien voivan torjua HI-virusta ja pysäyttää sen etenemisen AIDS-vaiheeseen. Gallo oli perustamassa Institute of Human Virologya ja Global Virus Networkia. Hän sai Lasker-palkinnot vuosina 1982 ja 1986. Hän on Yhdysvaltain kansallisen tiedeakatemian jäsen. Gallo on tehnyt toistatuhatta tieteellistä julkaisua ja julkaissut kirjan "Virus Hunting – AIDS, Cancer &amp; the Human Retrovirus: A Story of Scientific Discovery".
Fernando Álvez

Fernando Harry Álvez Mosquera (s. 4. syyskuuta 1959 Montevideo) on uruguaylainen ammattilaisuransa päättänyt jalkapalloilija, joka pelasi maalivahdin pelipaikalla. Hän on pituudeltaan 184-senttimetrinen. Pelaajauransa jälkeen hän on toiminut Miramar Misionesin valmentajana vuodet 2016–2017.
Álvez pelasi seuraurallaan Uruguayn lisäksi Paraguayssä, Argentiinassa, Brasiliassa ja Kolumbiassa. Hän voitti Peñarolin riveissä viidesti Uruguayn liigamestaruuden ja kerran Copa Libertadoresin. Lisäksi hän voitti Juniorin joukkueessa Kolumbian liigamestaruuden.
Álvez pelasi 11 ottelua Uruguayn alle 20-vuotiaiden maajoukkueessa. Hän pelasi ensimmäisen A-maaottelunsa helmikuussa 1986 Puolaa vastaan. Hän pelasi joukkueensa kaikki neljä ottelua sekä debyyttivuotensa MM-kilpailuissa että seuraavissa MM-kilpailuissa. Álvez kuului joukkueensa kokoonpanoon vuoden 1991 Copa Américassa ja oli mukana voittamassa vastaavaa turnausta vuonna 1995.
José Perdomo

José Batlle Perdomo Teixeira (s. 5. tammikuuta 1965 Salto) on uruguaylainen ammattilaisuransa päättänyt jalkapalloilija, joka pelasi puolustavan keskikenttäpelaajan pelipaikalla. Hän on oikeajalkainen ja pituudeltaan 182-senttimetrinen. Perdomo pelasi 27 ottelua Uruguayn A-maajoukkueessa ja teki niissä kaksi maalia.
Perdomo pelasi seuraurallaan Uruguayn lisäksi Italiassa, Englannissa, Espanjassa ja Argentiinassa. Hän voitti Peñarolin joukkueessa kolmesti Uruguayn liigamestaruuden ja kerran Copa Libertadoresin. Perdomo oli mukana voittamassa vuoden 1987 Copa Américaa. Lisäksi hän pelasi Uruguayn kaikki neljä ottelua vuoden 1990 MM-kilpailuissa.
Şıdertı

Şıdertı () on joki Kazakstanin Qarağandyn ja Pavlodarin alueilla. Sen pituus on 506 kilometriä ja valuma-alueen laajuus 15 000 neliökilometriä.
Şıdertı saa alkunsa Niazvuoren itärinteiden lähteistä ja laskee Şyğanaqjärveen. Sen uoma on yläjuoksulla kapea, mutta alajuoksulla se yhtyy Öleñtın ja Köközekin laaksoihin. Joen keskimääräinen virtaus on sen suun lähellä 1,8 kuutiometriä sekunnissa. Alajuoksun kautta kulkee Irtyšin–Qarağdandyn kanava. Vettä hyödynnetään useiden patojen avulla.
Włodzimierz Mazur

Włodzimierz Mazur (18. huhtikuuta 1954 Opatów – 1. joulukuuta 1988) oli puolalainen jalkapalloilija, joka pelasi hyökkääjän pelipaikalla. Hän oli pituudeltaan 174-senttimetrinen. Mazur pelasi 23 ottelua Puolan A-maajoukkueessa ja teki niissä kaksi maalia.
Mazur pelasi seuraurallaan Puolan lisäksi Ranskassa. Hän pelasi yhden ottelun vuoden 1978 MM-kilpailuissa Argentiinaa vastaan.
Henryk Maculewicz

Henryk Maculewicz (s. 24. huhtikuuta 1950 Grudza) on puolalainen ammattilaisuransa päättänyt jalkapalloilija, joka pelasi keskuspuolustajan pelipaikalla. Hän on pituudeltaan 180-senttimetrinen. Maculewicz pelasi Puolan A-maajoukkueessa 23 ottelua, joista kuusi vuoden 1978 MM-kilpailuissa.
Maculewicz pelasi seuraurallaan kotimaansa lisäksi Ranskassa.
Bohdan Masztaler

Bohdan Mieczysław Masztaler (s. 19. syyskuuta 1949 Ostróda) on puolalainen ammattilaisuransa päättänyt jalkapalloilija, joka pelasi keskikenttäpelaajan pelipaikalla. Hän on pituudeltaan 173-senttimetrinen. Pelaajauransa jälkeen Masztaler on toiminut muun muassa SKN St. Pöltenin valmentajana vuonna 1999.
Masztaler pelasi 23 ottelua Puolan A-maajoukkueessa ja teki niissä kaksi maalia. Hän pelasi neljä ottelua vuoden 1978 MM-kilpailuissa.
Knebel

Knebel on taajama Syddjursin kunnassa Tanskassa. Taajamassa oli 665 asukasta vuoden 2025 alussa.
Svjatoi Nos (Murmanskin alue)

Svjatoi Nos () on maaseututaajama ("posjolok") Murmanskin alueen Ostrovnoin kaupunkipiirissä Venäjällä. Se sijaitsee Pohjoisen jäämeren rannalla Pyhäniemen () pohjoisosassa. Matkaa Ostrovnoihin on noin 14 kilometriä. Vuoden 2010 lokakuussa taajamassa oli seitsemän asukasta.
Pyhäniemelle rakennettiin majakka vuonna 1856. Sen yhteyteen 1920-luvulla syntynyt asutus tunnettiin aluksi nimellä "Svjatonosski Majak" ja sai nykyisen nimensä vuonna 1939. 1980-luvulla taajamasta tuli osa Ostrovnoin suljettua kaupunkipiiriä. Lähistöllä on myös sijainnut toinen asutuskeskus, "Svjatonosskaja Sirena", joka perustettiin 1930-luvulla. Nykyisin sen paikalla on rajavartioasema.
Kolind

Kolind on taajama Syddjursin kunnassa Tanskassa. Taajamassa oli 1 913 asukasta vuoden 2025 alussa.
Lime (Syddjurs)

Lime on taajama Syddjursin kunnassa Tanskassa. Taajamassa oli 387 asukasta vuoden 2025 alussa.
2235 Vittore

2235 Vittore (A924 GA) on suuri päävyöhykkeen asteroidi, joka kiertää ulommalla Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
Mørke

Mørke on taajama Syddjursin kunnassa Tanskassa. Taajamassa oli 1 690 asukasta vuoden 2025 alussa.
2799 Justus

2799 Justus (3071 P-L) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
Asteroidi on nimetty Justus Cramerin kunniaksi.
Nimtofte

Nimtofte on taajama Syddjursin kunnassa Tanskassa. Taajamassa oli 582 asukasta vuoden 2025 alussa.
2798 Vergilius

2798 Vergilius (2009 P-L) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin .
Asteroidi on nimetty roomalaisen runoilijan Vergiliuksen mukaan.
Pindstrup

Pindstrup on taajama Syddjursin kunnassa Tanskassa. Taajamassa oli 719 asukasta vuoden 2025 alussa.
Rodskov

Rodskov on taajama Syddjursin kunnassa Tanskassa. Taajamassa oli 481 asukasta vuoden 2025 alussa.
Ryomgård

Ryomgård on taajama Syddjursin kunnassa Tanskassa. Taajamassa oli 2 743 asukasta vuoden 2025 alussa.
3041 Webb

3041 Webb (1980 GD) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin .
Asteroidi on nimetty Thomas William Webbin mukaan.
Rønde

Rønde on taajama Syddjursin kunnassa Tanskassa. Taajamassa oli 3 328 asukasta vuoden 2025 alussa.
3456 Etiennemarey

3456 Etiennemarey (1985 RS2) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin .
3457 Arnenordheim

3457 Arnenordheim (1985 RA3) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin .
3458 Boduognat

3458 Boduognat (1985 RT3) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on . Asteroidin spektrityyppi on Sl-luokkaa (SMASSII).
3124 Kansas

3124 Kansas (1981 VB) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
Ole Thestrup

Ole Thestrup (12. maaliskuuta 1948 Nibe – 2. helmikuuta 2018) oli tanskalainen näyttelijä. Hän näytteli Aarhusin teatterissa vuosina 1976–1980 ja Kuninkaallisessa teatterissa 1980–1986, minkä jälkeen hän siirtyi vapaaksi näyttelijäksi. Lisäksi Thestrup esiintyi televisiosarjoissa ja elokuvissa.
Thestrup

Thestrup on seuraavien tanskalaisten henkilöiden sukunimi:
3255 Tholen

3255 Tholen (1980 RA) on keskikokoinen asteroidi, jonka kiertorata leikkaa Marsin kiertoradan. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on . Asteroidin spektrityyppi on S-luokkaa (SMASSII).
Asteroidi on nimetty David J. Tholenin kunniaksi.
Oulun areena

Oulun areena on suunnitelmissa oleva monitoimiareena Oulun Raksilaan. Nykyisen marketkorttelin länsipäähän sijoittuvan areenan kapasiteetti olisi urheilukäytössä 8 740 ja konserttikäytössä 11 650 katsojaa. Suunnitelman mukaan areenan yhteyteen rakennetaan maanalainen pysäköintitila, harjoitusjäähalli, erillinen tapahtumatila, hotelli sekä kaksi päivittäistavarakauppaa. Areenan rakentaa SRV, joka on rakentanut myös 2021 valmistuneen Nokia Arenan.
Areenan rakentaminen alkaa suunnitelman mukaan vuonna 2028 ja valmistunee vuoden 2030 alussa.